tomron87/hebrew-wikipedia-sentences-corpus huggingface dataset:
Superkarts - קטגוריה פתוחה בה מתמודדים קארטים עם מנועי 250 סמ"ק, 5 או 6 הילוכים, שלדות שונות וחיפויי פלסטיק אווירודינמיים.
קארטים אלה הם המהירים ביותר בנמצא.
בנוסף, ה־CIK מפקח על מספר אליפויות נוספות, ביניהן:
WSK בהן משתתפות קטגוריות Super KF, KF2, KF3
Rotax Max Challenge - אליפות בה משתמשים במנוע יחיד מתוצרת רוטקס ושלדה אחידה.
המתמודדים מגיעים מאליפויות לאומיות הנערכות במתכונת דומה.
Rok Cup International - אליפות במתכונת דומה לזו של Rotax Max, אך כאן משתמשים במנועי Rok מתוצרת Vortex.
עוד אליפויות אזוריות ויבשתיות בקטגוריות שונות.
תחום הקארטינג החל להתפתח באמצע שנות ה-90 של המאה ה-20, עת נפתח מסלול הקארטינג ליד קיבוץ נחשונים וגם בראשון לציון.
מאז ועד היום נפתחו ונסגרו מסלולים רבים, אך עם זאת נשמרה פעילות רציפה במספר רמות, הן ברמה העממית והן במרוצים מקצועיים יותר.
בישראל מתקיימת ליגת ימאהה (Formula Yamaha) המכונה על ידי הנהגים והמעורבים בספורט ליגת ה-2 פעימות, עקב סוג המנוע שמייחד את ליגה זו.
בנוסף, מתקיימת פעילות של קארטינג מסוג רוטקס.
קארט זה נחשב יקר יותר לתחזוקה ובנוי בטכנולוגיה מורכבת יותר אך פופולרי יותר בעולם.
בנוסף, מתקיימות מספר ליגות במסלולי קארטינג שונים על קארטים בעלי מנועי 4 פעימות, הניתנים להשכרה.
המתכונת בה נערכות תחרויות אלו משתנות ממסלול למסלול, ומהוות את רמת הכניסה למעוניינים להתנסות במרוצי קארטינג, אך ללא העלות הכספית הגבוהה הכרוכה ברכישת קארט והמחויבות הנלווית לכך.
בשנת 2012 קיבלה התאחדות הקארטינג הישראלית הכרה מידי הרשות לנהיגה ספורטיבית כגוף המייצג את ענף הקארטינג בישראל.
קארטינג משמש כדרך זולה ובטוחה בתור צעד ראשון בספורט המוטורי.
על אף ההנחה שקארטינג הוא ספורט לילדים, מתחרים בספורט זה נהגים מכל הגילאים, חלק נכבד מהנהגים הם מבוגרים בעלי ניסיון.
הקארטינג מפתח את יכולות הנהג להתמודד עם מצבים תחרותיים במהירויות גבוהות על ידי פיתוח אינסטינקטים ותגובות מהירות, שליטה מדויקת ברכב ויכולת קבלת החלטות במהירות הנדרשת.
בנוסף, הקארטינג מפתח מודעות גם בצד הטכני של הספורט המוטורי ועוזר לנהג בהבנת המשתנים שמשפיעים על ביצועי הקארט.
כל נהגי הפורמולה 1 כיום ורבים בעבר התחילו את דרכם בקארטינג, ביניהם מיכאל שומאכר, איירטון סנה, פרננדו אלונסו, קימי רייקונן ולואיס המילטון.
קארי-אן מוס היא שחקנית קנדית.
לאחר תפקידים מוקדמים בטלוויזיה, היא זכתה לתהילה בין-לאומית עבור תפקידה של טריניטי (אנ') בסדרת "המטריקס" (1999-הווה).
בטלוויזיה, היא גילמה את הדוגמנית קארי ספנסר בסדרה של Fox, "דוגמניות בע"מ" (אנ') (1994–1995) המהווה ספין אוף לסדרה "מלרוז פלייס", וגילמה את התובעת המחוזית קתרין אוקונל בסדרת הדרמה התקופתית של CBS, "וגאס" (2012–2013), ושיחקה בתור סוכנת ה-FBI מגי גריפין במותחן הנורווגי "החקירות של ויסטינג" (אנ') (2019–2022).
היא גם גילמה את ג'רי הוגארת (אנ') במספר סדרות טלוויזיה שהופקו על ידי מארוול קומיקס עבור נטפליקס, בין היתר "ג'סיקה ג'ונס" (2015–2019).
קארי-אן מוס נולדה בברנבי, קולומביה הבריטית, בתם של ברברה ומלווין מוס.
יש לה אח גדול, ברוק.
על פי הדיווחים, אמה של מוס קראה לה על שם הלהיט של להקת ההוליס מ-1967, "Carrie Anne", שיצא במאי באותה שנה.
מוס גרה בילדותה עם אמה בוונקובר.
בגיל 11 היא הצטרפה לתיאטרון המוזיקלי לילדים של ונקובר ולאחר מכן המשיכה לסיבוב הופעות באירופה עם מקהלת בית הספר התיכון שלה בשנתה האחרונה.
בגיל 20 פתחה בקריירת דוגמנות באירופה, ולאחר מספר שנים, ב-1991, בעודה חיה בספרד, מוס קיבלה את התפקיד של טארה, הפקידה של השופט ניקולס מרשל בסדרת הדרמה "צדק אפל", וזו הייתה להופעתה הראשונה בטלוויזיה.
היא עברה מברצלונה ללוס אנג'לס עם הסדרה בשנת 1992. מוס עזבה את הסדרה לפני העונה השלישית והאחרונה שלה.
היא נרשמה לאחר מכן להאקדמיה האמריקאית לאמנויות הדרמה.
פריצתה הגדולה הגיעה ב-1999, כשגילמה את הדמות "טריניטי" בסרט "מטריקס".
היא שיחקה גם בשני סרטי ההמשך ותרמה את קולה למשחקי הווידאו ולסרטוני ההנפשה שנעשו לפי הסרט.
בשנת 2000 היא שיחקה בסרטים "שוקולד" ו-"ממנטו", עליו זכתה בפרס אינדפנדנט ספיריט לשחקנית המשנה הטובה ביותר.
בשנת 2006 שיחקה בסרט "עוגת שלג", עליו זכתה בפרס ג'יני לשחקנית המשנה הטובה ביותר.
בשנת 2009 כיכבה בסרט הרומנטי "אהבה כואבת" לצד ריצ'רד אי.
בשנת 2012 כיכבה לצד רוב לאו במותחן הפוליטי "קרב סכינים" של הבמאי ביל גאטנטאג.
בשנת 2016 שיחקה בסרט הדרמה "הנס של סוזנה" בכיכובה של קלואי גרייס מורץ.
החל משנת 2020 הם גרים בניו המפשייר.
היא המייסדת של "Annapurna Living", מותג לייף סטייל שנועד להעצים נשים באמצעות מיינדפולנס ומדיטציה.
גם מפיקה בפועל (2022; 4 פרקים)2019–2020Tell Me a Storyרבקה פרואיטתפקיד ראשי (עונה 2); 10 פרקים2024האקוליטאינדארה3 פרקים
קארי מרי אנדרווד היא זמרת, שחקנית ופזמונאית קאנטרי אמריקאית, זוכת העונה הרביעית של אמריקן איידול לשנת 2005.
מאז זכייתה, אנדרווד נחשבת לאחת מזמרות הקאנטרי המצליחות בעולם, ומהמשפיעות על הז'אנר.
אנדרווד זכתה בתחום המוזיקלי, ביותר מ-60 פרסים על השפעתה והצלחתה בתחום.
מועמדת כ-10 פעמים לפרס גראמי, וזכייה ב-7 פרסי גראמי.
מועמדת ל-15 פרסי בילבורד וזכייה ב-14 פרסים.
מכירת אלבומיה מסתכמת ביותר מ-23 מיליון אלבומים בכל העולם.
אנדרווד נולדה לסטפן וקרול, במסקוג'י ולאחר מכן עברה לצ'יקוטה, עיירה קטנה באוקלהומה.
יש לה שתי אחיות מבוגרות ממנה, שאנה וסטפני.
אנדרווד חלמה תמיד להיות זמרת ואף עברה לנאשוויל בניסיון להתפרסם.
בשנת 2005 אנדרווד זכתה לפריצתה הגדולה, כשגברה על בו בייס וזכתה בעונה הרביעית של התוכנית אמריקן איידול והפכה לכוכבת בן לילה.
לאחר פריצתה הגדולה באמריקן איידול, ביוני 2005 יצא הסינגל הראשון שלה, "Inside Your Heaven".
הסינגל נחל הצלחה מסחררת והגיע למקום הראשון במצעד המכירות האמריקני.
בנובמבר 2005, חודשים ספורים לאחר זכייתה, הוציאה אנדרווד את אלבום הבכורה שלה, Some Hearts, שמכר עד היום מעל ל-6 מיליון עותקים וקיבל פלטינה מחומשת.
Some Hearts הוא אלבום הבכורה הנמכר ביותר מאז Fallen של להקת הרוק, אוונסנס מ-2003, והנמכר במהירות הגבוהה ביותר בז'אנר הקאנטרי אי פעם.
כמו כן אלבום הבכורה הנמכר ביותר מכל אלבומי יוצאי אמריקן איידול למיניהם.
האלבום הוא גם הנמכר ביותר בשנה של הבילבורד (נובמבר 2005-נובמבר 2006), והאלבום השלישי הנמכר ביותר בשנת 2006.
האלבום זיכתה אותה ב-3 פרסי גראמי: תגלית השנה, זמרת הקאנטרי ושיר הקאנטרי (על "Jesus, Take The Wheel").
הלהיט הגדול ביותר שיצא מן האלבום, והיה לאחד מן הלהיטים של שנת 2007, הוא אחד מן שיריה המצליחים של אנדרווד, "Before He Cheats".
ב-24 באפריל 2007, הוציאה אנדרווד את הסינגל "I'll Stand by You" כחלק מתוכנית ההתרמה "Idol Gives Back".
הקליפ של הסינגל מראה את ביקורה של אנדרווד באפריקה, בו היא שרה לילדים וביקרה במרפאות לחולי איידס.
אלבומה השני, Carnival Ride, יצא ב-23 באוקטובר 2007. הסינגל הראשון מתוך האלבום נקרא "So Small" והופץ ב-31 ביולי.
אלבומה השלישי, Play On, יצא ב-3 בנובמבר 2009 והגיע למקום הראשון במצעד הבילבורד האמריקאי.
בינתיים, יצאו שלושה סינגלים מן האלבום: "Cowboy Casanova", שזכה להצלחה במוזיקת הקאנטרי, השני, "Temporary Home", שהגיע למקום הראשון במצעד שירי הקאנטרי והפך להיות הלהיט מספר #12 שהגיע למקום הראשון בקריירה המוזיקלית של אנדרווד והסינגל האחרון מהאלבום הוא "Undo It".
באפריל 2009, זכתה בפרס מוזיקאית השנה ב"טקס פרסי מוזיקת הקאנטרי".
ושנה לאחר מכן באותו הטקס זכתה שוב בפרס מוזיקאית השנה-האשה הראשונה שזכתה באותו הפרס פעמיים (ושנתיים ברצף, לצורך העניין).
בדצמבר 2013, כיכבה בגרסה טלוויזיונית של המחזמר "צלילי המוסיקה".
בספטמבר 2018 יצא לאור אלבומה השישי, "Cry Pretty", שמכר כ-266 אלף עותקים תוך שבוע.
בשנת 2021 הופיעה אנדרווד בתפקיד אורח בסדרה קוברה קאי שם גילמה את עצמה בפרק התשיעי בעונה הרביעית - "הנפילה".
ב-24 בינואר 2025, מופע הרזידנסי של אנדרווד, "Reflection: The Las Vegas Residency", יוצג כספיישל הופעה בדיסני+ ובהולו וייקרא "Carrie Underwood: Reflection".
אנדרווד הייתה במערכת יחסים עם השחקן צ'ייס קרופורד בין השנים 2007 ל-2008.
ב-2008 החלה אנדרווד לצאת עם שחקן ההוקי קרח הקנדי מייק פישר.
השניים התארסו בדצמבר 2009 והתחתנו ב-10 ביולי 2010. לזוג ילד שנולד בפברואר 2015, וילד נוסף שנולד ב-2019. בין שתי הלידות עברה אנדרווד שלוש הפלות לא רצויות.
באותה תקופה היא כתבה את האלבום Cry Pretty, שהושפע מאוד מהאירועים הללו.
קארי הוא סרט אימה משנת 1976 שבוים על ידי בריאן דה פלמה ונכתב על ידי לורנס די.
כהן המבוסס על ספר בעל אותו שם של סטיבן קינג.
זה היה הראשון מספריו של סטיבן קינג להפוך לסרט, כמו גם ספרו הראשון שכתב.
הסרט היה הצלחה גדולה עבור יונייטד ארטיסטס, כשהרוויח 33 מיליון דולר בארצות הברית, בתקציב של 1.8 מיליון דולר.
במהלך סקר שנערך באוקטובר 2008, התגלה כי "קארי" נחשב לאחד הסרטים הפופולריים ביותר על בני נוער שצפו בליל כל הקדושים.
קארי וייט היא נערה ביישנית וחסרת חברים, שמרגרט וייט אמה הפונדמנטליסטית והלא יציבה מתעללת בה.
הבנות בבית הספר התיכון בייטס גם כן מטרידות את קארי, בייחוד כריס הרגנסן האכזרית במיוחד.
קארי חווה את המחזור הראשון שלה בזמן מקלחת אחרי שיעור ספורט, ובגלל החיים המגוננים שלה, הופכת להיסטרית, במחשבה שהיא גוססת.
התלמידה הפופולרית סו סנל מבחינה באימה של קארי, המוביל את הבנות האחרות לזרוק עליה טמפונים ותחבושות היגייניות לפני שגברת קולינס מתערבת.
כשקארי הופכת לנואשת יותר, נורה מתפוצצת לפני שגברת קולינס אומרת לבנות האחרות לעזוב.
גברת קולינס מביאה את קארי למשרדו של המנהל מורטון.
בעודו מנחם אותה, המנהל מורטון קורא שוב ושוב לקארי "קאסי", שלא בכוונה מדגיש עד כמה שקופה היא.
כאשר קארי מתקנת את המנהל וצועקת, "זה קארי!", מאפרה משולחן המנהל מועפת לרצפה.
בעוד קארי הולכת הביתה, ילד בשכונה מקניט אותה ונופל מאופניו ברגע שהיא בוהה בו.
מרגרט, שעוברת מדלת לדלת "להפיץ את בשורת הגאולה באמצעות הדם של ישו", מקבלת שיחת טלפון מגברת קולינס על התקרית בחדר ההלבשה ואומרת לקארי כי "קללת הדם" שלה הוא עונש על חטא.
היא נועלת את קארי בארון ומאלצת אותה להתפלל.
בחדר השינה שלה באותו לילה, קארי האומללה מביטה במראה שלה עד שהיא מתנפצת.
למחרת, המורה לאנגלית מר פרום קורא שיר לכיתה שנכתב על ידי החבר האתלטי של סו, טומי רוס.
פרום מזמין את הכיתה לבקר את עבודתו של טומי, אבל לועג לקארי כשהיא מכנה אותו "יפהפה", וטומי מתרגז ומגן על קארי.
סו, המרגישה אשמה על ההקנטות כלפי קארי, משכנעת את טומי לקחת את קארי לנשף.
קארי חושדת שאולי יש לה את מתנת הטלקינזיס, ומחפשת על זה בספרייה.
טומי שואל את קארי בנוגע לנשף הסיום, אבל היא בורחת, מחשש לעוד טריק.
לאחר שיחת עידוד ממיס קולינס, קארי מקבלת את ההזמנה של טומי, כאשר הוא בא לביתה.
קארי אומרת לאמה שהיא הולכת לנשף, ומרגרט מצהירה שהנשף הוא הזדמנות לחטא, ומסרבת לתת לה להשתתף.
עם זאת, קארי גורמת לחלונות הבית להיטרק, וחושפת את הטלקינזיס שלה.
מרגרט מאמינה שזהו כוחו של השטן, אבל קארי מתעקשת ללכת לנשף ומרגרט בחוסר רצון מאפשרת לה.
גברת קולינס נוזפת בבנות שהפגינו בריונות כלפי קארי, מעמידה אותן באימוני ספורט במשך שבוע ומאיימת עליהן עם השעיה מבית הספר והנשף.
כל הבנות מראות חרטה מלבד כריס.
אחרי שכריס זורקת העלבה, גברת קולינס סוטרת לה בפנים ומסלקת אותה מהנשף.
כריס אומרת לחבר העבריין שלה, בילי נולן, כי היא רוצה לנקום בקארי ובגברת קולינס, והולכת עם בילי וילדים אחרים לחווה, שם בילי רוצח חזיר.
לאחר ניקוז הדם של החזיר לתוך דלי, ממקם בילי את הדלי מעל הבמה של בית הספר.
כריס עושה עסקה עם חברתה נורמה ווטסון וחברו של בילי פרדי לחבל בבחירות למלך ומלכת הנשף כך שטומי וקארי ינצחו.
כשקארי מתכוננת לערב, אמא שלה אומרת לה שכולם יצחקו עליה.
קארי מתנגדת לאמה, ועוזבת עם טומי.
למרות העובדה שחבריה לכיתה מופתעים לראות את קארי בנשף הסיום, הם מתייחסים אליה כאל שווה.
סו, שלא יכלה להשתתף בהיותה ללא בן זוג, מתגנבת אל נשף הסיום כדי להבטיח שהכל הולך טוב לקארי.
להפתעתה של קארי, היא וטומי נבחרים למלך ולמלכה של הנשף.
כשהזוג מתקרב לבמה כדי להיות מוכתר, סו מגלה את כריס מסתתרת מאחורי הבמה אוחזת בחבל המחובר לדלי של דם החזירים.
גברת קולינס מכריחה את סו לצאת החוצה, במחשבה שהיא באה להזיק.
כשהכתר מונח על ראשה של קארי, כריס מושכת את החבל וקארי נספגת בדם חזירים.
כשהקהל צופה בדממה, טומי נחבל מהדלי ומאבד את ההכרה וקארי רואה את כל הקהל צוחק ולועג לה, כאשר נרמז כי רק כמה חברים של כריס עושים זאת בפועל, בעוד כל האחרים מזועזעים.
כוחות הטלקינזיס של קארי משתלטים, סוגרים את הדלתות לאולם ההתעמלות ומפעילים צינור לכיבוי אש.
נורמה מעולפת על ידי צינור האש יחד עם רבים אחרים, וקארי הורגת את גברת קולינס עם קורה נופלת.
המנהל מורטון ומר פרום מתחשמלים ושריפה פורצת באולם ההתעמלות.
קארי משאירה את בני כיתתה בתוך אולם ההתעמלות כשהוא נשרף, והולכת הביתה מכוסה בדם.
כריס ובילי, אשר היו כבר מחוץ לאולם ההתעמלות אבל חזו במה שקרה דרך חלון הבניין, נוסעים במכונית של בילי במהירות במטרה לדרוס את קארי בדרכה הביתה, אבל קארי משתמשת בכוחותיה כשהיא הופכת את המכונית ומעלה אותה באש כשהם בתוכה.
בבית, קארי נשברת בזרועות אמה לאחר שהיא עושה אמבטיה לניקוי דם החזירים מגופה.
באמונה שהשטן השתלט על קארי, מרגרט מביאה את קארי על ברכיה ודוקרת אותה בגב, וקארי נופלת במדרגות ונדחקת אל הקיר במטבח על ידי אמה, אבל שולחת לעברה שבעה סכיני מטבח מעופפים, והורגת אותה.
עם רגשות אשמה וצער הגוברים, גוברים גם כוחות הטלקינזיס של קארי למוטט את הבית עליה ועל אמה.
זמן מה לאחר מכן, סו, הניצולה היחידה של הנשף, חולמת שהיא מבקרת את החלקה שבה עמד הבית של קארי.
כשהיא שמה פרחים על האדמה, ידה העקובה מדם של קארי מושיטה את ידה ואוחזת בפרק כף היד של סו, וסו מתעוררת בצרחות בזרועות אמה.
סיסי ספייסק - קארי וייט
פייפר לורי - מרגרט וייט
איימי אירווינג - סו סנל
ויליאם קאט - טומי רוס
ג'ון טרבולטה - בילי נולן
ננסי אלן - כריס הרגנסן
בטי באקלי - גברת קולינס
פי.ג'יי סולס - נורמה ווטסון
פריסילה פוינטר - גברת סנל
סידני לסיק - מר פרום
סטפן גירסץ - מר מורטון
הסרט שנחשב במהלך השנים לאחד מסרטי האימה הפופולריים ביותר באמריקה, הוליד סרט המשך בשנת 1999 בשם "הזעם: קארי 2".
היחידה מהקאסט המקורי משנת 1976 שהשתתפה בסרט הייתה איימי אירווינג ששבה לגלם את דמותה הבוגרת של סו סנל, היחידה ששרדה את מאורעות הסרט הראשון.
הסרט זכה להצלחה מעטה בהרבה מן הסרט המקורי שהוקרן בקולנוע.
בשנת 2002 הפיקה חברת MGM רימייק טלוויזיוני של הסרט.
בין שחקני הסרט ניתן למנות את אנג'לה בטיס בתפקיד קארי, פטרישה קלארקסון בתפקיד מרגרט וייט ואמילי דה רייבין בתפקיד כריס הרגנסן.
העיבוד הטלוויזיוני זכה לשבחים מצד מבקרי הטלוויזיה ואף נטען כי העלילה נאמנה למקור הספרותי, הרבה יותר מהסרט המקורי.
ב-17 באוקטובר 2013 יצא לסרט עיבוד קולנועי חדש, בכיכובן של קלואי מורץ וג'וליאן מור וקיבל ביקורות מעורבות בעיקר.
בשנת 1988 הופקה בברודוויי גרסת המחזמר לסרט.
בטי באקלי ששיחקה את גברת קולינס בסרט המקורי, השתתפה במחזמר הפעם בתפקיד מרגרט וייט, אמה של קארי.
המחזמר זכה לביקורות גרועות ביותר והורד מהבמה לאחר חמש הצגות בלבד.
עד ליום זה המחזמר נחשב לאחד הכישלונות הצורבים ביותר בהיסטוריית ברודוויי.
בשנת 2012 הועלתה גרסת המחזמר באוף ברודוויי בעיבוד מחודש ושונה מהמקור שכללה שירים חדשים לצד שירים מההפקה המקורית ועיבודים חדשים לשירים הישנים מ-1988. העיבוד שהיה צנוע וקטן יותר מהמקור, זכה דווקא לביקורות לא רעות מן המבקרים.
קַארי-לִה-רוּאִה הוא כפר וקומונה כפרית על חוף הים התיכון בדרום-מזרח צרפת.
היישוב נמצא במחוז בוש-דו-רון (Bouches-du-Rhône) שבחבל פרובאנס-אלפ-קוט ד'אזור.
מכונה בפי הצרפתים בקיצור בשם "קארי".
היישוב ידוע בחופיו הסלעיים צלולי המים ובנמל הדייג הציורי, ומהווה יעד נופש פופולרי.
בקארי מתקיים עד היום דיג קיפודי הים המסורתי, על ידי צוללים המושים אותם בעזרת הידיים.
קיפודי הים נחשבים למנת גורמה של המטבח הצרפתי.
בכל שנה, בחודש פברואר, נערך ביישוב פסטיבל אוכל המפורסם ברחבי האזור בשם "אורסינד" (oursinade) וניתן לטעום בו קיפודי ים בשלל מתכונים וצורות.
בשנת 1584, קארי, הפך ליישוב קהילתי על פי עיקרון מגדל ההגנה.
בשלב זה היה תלוי הכפר ביישוב שאטונף-לה מרטיג (Chateauneuf-les-Martigues).
תושבי הכפר היו חקלאים ודייגים ונמצאו תחת מרותם של האצילים הפאודלים מאזור הז'ארנט (Jarente).
משפחת ז'ארנט הייתה משפחת אצולה עתיקה מאזור הפרובנס, שבנתה את הארמונות הראשונים באזור קארי-לה-רואה.
היסטוריית היישוב חלפה ללא אירועים מיוחדים עד לשנת 1805. בשנה זו פלשו האנגלים מן הים במטרה להרוס סוללה חופית ולכבוש את האזור.
בשנת 1915, נסלל קו מסילות הברזל מיראמס-מרסיי (Miramas-Marseille).
מירמס הוא ישוב הנמצא 60 קילומטרים ממרסיי, בינו לבין מרסיי נמצא בין השאר, קארי.
במהלך מלחמת העולם הראשונה שיירות צבאיות רבות השתמשו במסילות אלו.
עם חזרת השלום ומעט לפני מלחמת העולם השנייה חוברה קארי לה רואה לתשתיות המים והחשמל, בכך התאפשרה תחילת הבניה והאכלוס באזור.
השילוב בין קו הרכבת, והחיבור לתשתיות החיוניות, היו גורמים עיקריים שעודדו את תחילת ההתיישבות בקארי.
מאז שנת 1950 מהווה קארי-לה-רואה אזור מגורים כפי שהוא היום: קרוב לערים גדולות וחשובות, לאזורי תעשייה ולשאר אזורים מפותחים כלכלית.
שטחו של היישוב הוא 10 קמ"ר, מתוכם 2.7 קמ"ר מיושבים.
שאר השטח מיוער בשמורת טבע רחבת ידיים.
מלבד השטח המיוער הרב, בשטחו של היישוב נמצא גם הפארק הימי האזורי לה-קוט-בלו (Le parc régional marin de la Côte Bleue).
הפארק הימי הוא שמורת טבע ימית, שטחו כ-85 דונמים והדייג בו אסור.
מטרתו של הפארק להגן על החי והצומח הימי, בדגש מיוחד על זן צמחים ימי בשם Posidonia oceanica, החיוני לשמירה על המערכת האקולוגית הימית באזור.
מספר תושבים לאורך השנים (שנה - מספר תושבים):
בין תושביו הידועים של הכפר השחקן פרננדל, שהחזיק בווילה בכפר, והזמרת והפסנתרנית נינה סימון, שהתגוררה בו בשנותיה האחרונות.
קפלת הרואה (la chapelle du rouet) נבנתה בשנת 1353 ומאז שוקמה ושופצה פעמיים.
לקפלה זו חשיבות דתית גבוהה באזור מרסיי בכלל וקארי בפרט.
הערים התאומות של קארי-לה-רואה הן:
קארטרה אאוסטרל (בספרדית: Carretera Austral; מילולית: "הדרך הדרומית") הוא כינויה של דרך מס' 7 הצ'יליאנית, המשתרכת לאורך 1,240 ק"מ בדרום המדינה, מפוארטו מונט ועד ויה אוהיגינס.
הדרך נודעה בעבר בשם "דרך הנשיא פינושה".
העיר הגדולה ביותר לאורכה, מלבד פוארטו מונט, היא קויאיקה.
"הדרך הדרומית" עוברת בנוף בראשיתי של יערות-עד סבוכים, אגמים, פיורדים, קרחונים, תעלות מים ומצוקים תלולים.
סלילת הדרך החלה על ידי צבא צ'ילה בשנת 1976, בהוראת הנשיא אוגוסטו פינושה, במטרה לחבר לרשת הכבישים כמה מהיישובים המבודדים שבמחוזות לוס לאגוס ואייסן.
הדרך נפתחה לתנועה ב-1988, ובשנת 1996 הושלמה עד לפוארטו יונגאי.
מאה הקילומטרים האחרונים המובילים לויה אוהיגינס נפתחו בשנת 2000. בשנת 2003 נחנכה דרך הפונה ליישוב קלטה טורטל.
רוב הדרך עדיין אינה סלולה, והנסיעה לאורכה כרוכה בשיט ב-3 מעבורות, שתיים מהן בחלקה הצפוני, ואחת בחלקה הדרומי.
אחת המעבורות הצפוניות פועלת רק בחודשים ינואר ופברואר, וביתר ימי השנה עדיין יש להשתמש בדרכים המקבילות בארגנטינה.
ב-5 באוקטובר 2006 הכריזה הממשלה כי בכוונתה לסלול כביש שימנע את הצורך להשתמש במעבורת זו, בהשקעה של כ-100 מיליון דולרים.
קארי אדום (בתאית: แกงเผ็ด - "קארי חריף") הוא מאכל פופולרי במטבח התאילנדי המבוסס על חלב קוקוס חם, ממרח קארי חריף שצבעו אדום ורוטב דגים.
יש המוסיפים למאכל זה עלי קאפיר, חציל, ניצרי חזרן, ריחן תאילנדי ובשר (עוף, בקר, חזיר או חסילון).
יש גרסאות ללא בשר של מאכל זה בהן מחליפים את הבשר בטופו או חלבון צמחי אחר (אף שהמנה אינה צמחונית מאחר שממרח הקארי האדום כולל מחית חסילונים).
המאכל, דמוי המרק, מוגש עם אורז.
קארי פרנסיס פישר הייתה שחקנית, מחזאית וסופרת אמריקאית ממוצא יהודי.
נודעה בעיקר בתור הנסיכה ליאה, בסדרת סרטי "מלחמת הכוכבים".
פישר נולדה בבוורלי הילס, קליפורניה שבארצות הברית, לזמר היהודי אדי פישר ולשחקנית והזמרת הנוצרייה דבי ריינולדס.
אביה נישא בשנית לשחקנית האנגלייה אליזבת טיילור.
ב-1983–1984 הייתה נשואה למוזיקאי האמריקאי-יהודי פול סיימון.
היא מוזכרת ברבים משיריו ואף הופיעה בווידאו קליפ לשירו .
ב-1991–1994 הייתה נשואה לסוכן האמריקאי בריאן לורד.
לזוג נולדה בת ב-1992, השחקנית בילי לורד.
לורד עזב את פישר ועבר לחיות עם גבר.
חשפה בתקשורת את התמודדותה עם הפרעה דו-קוטבית ועם התמכרותה לקוקאין.
פישר כיכבה בתור הנסיכה ליאה בשלושת סרטי "מלחמת הכוכבים" שיצאו בשנות ה-70 וה-80 ושבה לגלם את הדמות בשלושת הסרטים שיצאו בעשור השני של המאה ה-21.
קארי פישר נפטרה ב-27 בדצמבר 2016, לאחר סיום צילום החלק שלה בסרט "מלחמת הכוכבים - פרק 8: אחרוני הג'דיי".
בעשור האחרון לחייה דיבבה ב-20 פרקים בסדרה הקומית "איש משפחה" את דמותה של אנג'לה, הבוסית של פיטר גריפין.
בפרק "זוהי מלכודת!", אשר מהווה הומאז' לסרט השישי בסדרת מלחמת הכוכבים, "שובו של הג'דיי", דיבבה פישר את מון מותמה, אחת ממנהיגות המורדים, אליה מתייחסים כאישה היחידה השנייה בגלקסיה, ודמותה של הנסיכה ליאה (לויס גריפין) אומרת כי "אינה מחבבת אותה".
פישר נפטרה ב-27 בדצמבר 2016 בבית חולים בלוס אנג'לס, זאת לאחר שלקתה בדום לב שבוע לפני כן, במהלך טיסה מלונדון לקליפורניה.
אמה, השחקנית דבי ריינולדס, נפטרה משבץ יום אחריה.
לאחר מותה זכתה בפרס גראמי על הקראת ספר הזיכרונות שלה "The Princess Diarist".
+טלוויזיהשנהשםתפקידהערות1978סאטרדיי נייט לייבעצמה1978Star Wars Holiday Specialהנסיכה ליאה1995אלןעצמה1999It's Like, You Know...עצמה2000סקס והעיר הגדולהעצמה2002A Nero Wolfe Mysteryאלן טנזר2005–2017איש משפחהאנג'לה (מדבבת)2007On the Lotעצמה כשופטת2010Wright vs.
Wrongג'ואן הרינגטון2010הפמליהאנה פאולר2012It's Christmas, Carol!אווהסרט טלוויזיה של הולמרק2014המפץ הגדולעצמה2014–2016Girlfriends' Guide to Divorceקט2015–2017קטסטרופהמיה נוריס
קארי האנה מאליגן היא שחקנית קולנוע אנגלייה, אשר זכתה לשבחים שונים, כולל פרס האקדמיה הבריטית לקולנוע, בנוסף למועמדויות לשלושה פרסי אוסקר לשחקנית הטובה ביותר, שלושה פרסי גלובוס הזהב ופרס טוני.
את הופעת הבכורה שלה במשחק עשתה מאליגן במחזה של קווין אליוט "Forty Winks" בתיאטרון רויאל קורט של וסט אנד.
את הופעת הבכורה שלה בקולנוע עשתה בתפקיד משנה בדרמה הרומנטית "גאווה ודעה קדומה" (2005).
תפקיד הפריצה שלב הגיע כתלמידת תיכון משנות ה-60 בסרט ההתבגרות "לחנך את ג'ני" (2009), עליו זכתה בפרס באפט"א לשחקנית הטובה ביותר בתפקיד ראשי וקיבלה מועמדות לפרס האוסקר לשחקנית הטובה ביותר ולפרס גלובוס הזהב לשחקנית הטובה ביותר.
על הופעתה בחידוש של דייוויד הר למחזה "גג שקוף" ב-2015, היא הייתה מועמדת לפרס הטוני לשחקנית הטובה ביותר במחזה, ועל גילום קסנדרה "קאסי" תומאס בקומדיה השחורה "צעירה מבטיחה" (2020), מאליגן קיבלה מועמדות שנייה לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר.
מאליגן נולדה בווסטמינסטר שבלונדון אביה סטיבן היה מנהל בבית מלון ואימה נאנו (לבית בות') היא מרצה באוניברסיטה.
יש לה אח בכור ששמו אוויין.
כשהייתה בת 3 עקרה עם משפחתה לגרמניה בעקבות עבודה שאביה השיג שם בתחום המלונאות.
אולם כשהייתה בת 8 הם שבו בחזרה לאנגליה.
היא מעידה על עצמה כי בשנות התבגרותה הייתה ביישנית, והגדירה את עצמה כ"טום-בוי".
היא החלה להתעניין במשחק בגיל 14, לאחר שצפתה בהצגת בית ספר של "המלך ואני" בה שיחק אחיה.
היא מתארת את החוויה: "הוא (אחיה) היה על הבמה, והתחלתי לבכות כי הייתי צעירה מכדי לעמוד שם.
הם אמרו, בסדר, אנו מסכימים שתעלי כי את האחות הצעירה של אוויין.
הם העלו אותי על הבמה, ומאז זה כל מה שרציתי לעשות".
היא מתארת את המשך ניסיונותיה: "רציתי לשחק במשך זמן רב, ולימודי הדרמה בבית הספר היו טובים בהשוואה לבתי הספר האחרים.
אתה יכול לעשות כל מה שאתה רוצה - ובלבד שזה ייעשה ברצינות.
אם החמצת את החזרות - אתה בחוץ".
מאז היותה בת 14 לקחה אותה אמה לצפות במחזות בברודוויי שבניו יורק, דבר שהגביר את התעניינותה בתחום, ושהוביל אותה לבסוף לקבל תפקיד במחזה "השחף".
בטרם התחילה לשחק באופן מקצועי, היא נדחתה משלושה בתי ספר אליהם ניסתה להתקבל.
דחיות אלה עוררו בה שאלות באשר להמשך הקריירה שלה כשחקנית, והיא עברה "תקופה מבלבלת", כהגדרתה.
במקביל לספקותיה בעניין, לחצו עליה הוריה ללמוד באוניברסיטה מתוך מחשבה שהתשוקה שלה למשחק תחלוף.
במהלך שלב זה בחייה היא עבדה תקופה קצרה כברמנית בפאב מקומי.
מאוחר יותר, בשנת 2009, אמרה כי החוויות השליליות שהיא עברה בתקופה זו בחייה רק סייעו לה להבין עד כמה היא רוצה לשחק.
באותה הזדמנות היא גם אמרה שכאשר השתתפה בוול סטריט 2 - הכסף מדבר בניו יורק, החלה לשקול ללכת ללמוד משחק באופן מקצועי, עם עדיפות לבית הספר ג'וליארד, אך היא עדיין לא החליטה באופן סופי.
ב-2004, כאשר מאליגן הייתה בת 18, החלה בקריירה המקצועית שלה עם זכייתה בתפקיד קיטי בנט בסרט "גאווה ודעה קדומה".
את התפקיד קיבלה מאליגן בעזרת מנהלת בית הספר שלה, לאחר שאמרה לה כי היא לא מעוניינת ללכת ללמוד באוניברסיטה, וכי היא מעוניינת ליצור קשר עם השחקן והתסריטאי ג'וליאן פלוס.
לאחר שפגשה את פלוס הוא הפגיש אותה עם סוכן שחקנים שחיפש שחקן לא מוכר.
לאחר מכן שיחקה את דמותה של עדה בסדרה של ה-BBC "בית קדרות", עיבוד לרומן של דיקנס,
ב-2006 שיחקה בסדרה נוספת של ה-BBC "גברת פריצ'רד המהממת".
בשנת 2007 היא התחילה לגלם שני תפקידים במקביל, בשתי דרמות הטלוויזיה "My Boy Jack" ו"מנזר נורת'אנגר".
באותה שנה זכתה לתגובות חיוביות על הופעתה בברודוויי במחזה "השחף", עליו קיבלה מועמדות לפרס דרמה דסק לשחקנית הטובה ביותר במחזה.
בשנת 2009, התפרסמה עקב כיכובה בסרט "לחנך את ג'ני" על ילדה בשנתה האחרונה בתיכון, שמתחילה רומן עם גבר בשנות ה-30 לחייו.
על משחקה בסרט זכתה בפרס באפט"א לשחקנית הטובה ביותר בתפקיד ראשי.
באותה שנה, שיחקה גם בסרט "אויבי הציבור" לצד ג'וני דפ, ובסרט "היקר מכולם" לצד פירס ברוסנן.
ב-2010 היא השתתפה בסרט "לעולם אל תתן לי ללכת" יחד עם קירה נייטלי ואנדרו גארפילד.
בנוסף כיכבה בסרט "וול סטריט 2 - הכסף מדבר".
באותה שנה הייתה שותפה בהפקת דיסק של להקת האינדי-פופ Belle & Sebastian בשיר "Write About Love".
ב-2013 הופיעה לצד לאונרדו דיקפריו בסרט הדרמה "גטסבי הגדול".
בנוסף השתתפה בסרט "בתוך לואין דייוויס" לצד בעלה.
בשנת 2014 שיחקה במיני-סדרה הקומית "אוצרות בבל" לצד ויל פרל, טובי מגווייר, קריסטן ויג ועוד.
ב-2015 שיחקה כדמות ראשית בסרט "הסופרג'יסטיות" ובסרט "הרחק מההמון הסואן", עיבוד לרומן מאת תומאס הרדי.
בשנת 2017 כיכבה בדרמה התקופתית של די ריס "פרחים בבוץ" בגילומה של לורה מקאלן.
בשנת 2018 שיחקה בתפקיד הראשי במיני-סדרת הטלוויזיה "ארבעה ימים" (Collateral) כבלשית חוקרת בפרשת רצח מהגר עיראקי בלונדון.
הסדרה בת ארבעת הפרקים שודרה בתחילת 2018 ב-BBC, ובהמשך בנטפליקס.
באותה שנה שיחקה בתפקיד הראשי בסרט "תמונה משפחתית" לצד ג'ייק ג'ילנהול.
בשנת 2020 השתתפה בסרט הדרמה "מזמור חג המולד" בתור בלה, וכיכבה בסרט "צעירה מבטיחה".
בנובמבר אותה שנה, נודע כי מאליגן תשחק בסרט על חייו של המלחין ליאונרד ברנשטיין לצידו של בראדלי קופר.
בשנת 2021, כיכבה בסרט "החפירה".
מאליגן נשואה למרקוס ממפורד , הסולן של להקת ממפורד אנד סאנז.
הם היו חברים לעט שאיבדו קשר עם השנים וחידשו אותו לבסוף.
כמה שבועות לאחר סיום ההפקה של הסרט "בתוך לואין דיוויס" שבו היו מעורבים שניהם, הם נישאו ב-21 באפריל 2012. יש להם שלושה ילדים.
מלבד המשחק, מאליגן הייתה בין השחקניות שהשתתפו בקמפיין Safe Project - משנת 2010, בו כל אחת מהן צולמה במקום שהיא מרגישה הכי בטוחה - כדי להעלות את המודעות לסחר במין ובנשים.
היא תרמה את שמלת ויונה שלבשה בטקס פרסי האקדמיה הבריטית לקולנוע ה-63 ב-2010 לחנות שמוכרת את תרומותיה כדי לגייס כסף לצדקה.
בשנת 2012 היא החלה לשמש כשגרירה של אגודת אלצהיימר , ארגון ללא כוונת רווח שמטרתו להעלות את המודעות ומימון מחקר למחלת אלצהיימר ודמנציה.
סבתה חייתה עם מחלת אלצהיימר במשך 17 השנים האחרונות לחייה, שבמהלכן לא הכירה עוד במאליגן.
בשנת 2014, הפכה מאליגן לשגרירה של ארגון הצדקה War Child , וביקרה ברפובליקה הדמוקרטית של קונגו בתפקיד זה.
פרס אינדפנדנט ספיריט לשחקנית הטובה ביותר (אנ') (2020)
מועמדת פרס אוסקר לשחקנית הטובה ביותרמועמדת פרס גלובוס הזהב לשחקנית הטובה ביותר - סרט דרמהמועמדת פרס גילדת שחקני המסך לשחקנית הטובה ביותר (אנ') (2020)
מועמדת פרס האקדמיה האירופית לקולנוע לשחקנית הטובה ביותר (אנ') (2021)מזמור חג המולדבלהדיבוב2021החפירהאדית' פריטי 2022מילה שלהמייגן טוהיימועמדת פרס גלובוס הזהב לשחקנית המשנה הטובה ביותרמועמדת פרס באפט"א לשחקנית הטובה ביותר בתפקיד משנה2023מאסטרופליסיה מונטאלגרה מועמדת פרס סטלייט לשחקנית הטובה ביותר בסרט קולנוע - דרמה (2024)
מועמדת פרס האקדמיה האוסטרלית הבינלאומית לאמנויות הקולנוע והטלוויזיה לשחקנית הטובה ביותר (2024)
מועמדת פרס באפט"א לשחקנית הטובה ביותר בתפקיד ראשי (2024)
מועמדת פרס גילדת שחקני המסך להופעה הטובה ביותר של שחקנית בתפקיד ראשי (2024)
מועמדת פרס אוסקר לשחקנית הטובה ביותר (2024)סלטברןפמלה קאטוןמועמדת פרס גלובוס הזהב לשחקנית הטובה ביותר - סרט דרמה (2024)2024בחלל שנותרלנקה2025Wildwoodאלכסנדרה סוויקדיבובThe Ballad of Wallis Islandנל מורטימר2026אחיינו של הקוסםמייבל קירק
שנהסדרהתפקידהערות2005בית קדרותאדה קליירתפקיד ראשי; 15 פרקים2006The Amazing Mrs Pritchardאמילי פריצ'רדתפקיד ראשי; 6 פרקיםמארפלויולט ווילטפרק: "The Sittaford Mystery"Trial & Retributionאמילי הארוגייט2 פרקים2007להעיר את המתיםברידג'יט2 פרקיםמנזר נורת'אנגראיזבלה ת'ורפסרט טלוויזיה של ITVMy Boy Jackאלסי קיפלינגסרט טלוויזיה של ITVדוקטור הוסאלי ספארופרק: "Blink"2014אוצרות בבלליידי אן יורקדיבוב; 2 פרקים2018ארבעה ימיםבלשית גיפ גלאספי4 פרקים2025עצביםתפקיד מרכזי בעונה השנייה
+שנהמחזהתפקידהערות2004Forty Winksהרמיהתיאטרון רויאל קורט, וסט אנד2005 - 2006החולה המדומהאנג'ליקהתיאטרון אלמיידה , לונדון2007השחףנינה זארייצ'נאייהתיאטרון רויאל קורט, וסט אנד2008תיאטרון וולטר קר , ברודוויי2011מבעד לזכוכית אפלה קאריןAtlantic Theater Company , אוף ברודוויי2014גג שקוף קיירה הוליסתיאטרון וינדהם , וסט אנד2015תיאטרון ג'ון גולדן , ברודוויי
מועמדת פרס טוני לשחקנית הטובה ביותר במחזה2018Girls & BoysמופיעהMinetta Lane Theatre , אוף ברודוויי
קארי לוול היא שחקנית אמריקאית, שבעברה הייתה גם דוגמנית.
לוול נולדה בהנטינגטון, ניו יורק ובילתה חלק גדול מילדותה בטיולים עם אביה, ג'יימס לוול, שהיה גאולוג.
מיד אחרי התיכון היא חתמה על חוזה דוגמנות בסוכנות פורד.
היא דגמנה עבור חברות כמו ראלף לורן וקלווין קליין, לפני שפנתה למשחק.
היא למדה לתואר בספרות באוניברסיטת ניו יורק, אבל לא השלימה את התואר שלה בגלל קריירת המשחק התובענית שלה.
תפקידיה הידועים ביותר של לוול כוללים את גילומה של נערת בונד, פאם בובייה, בסרט ג'יימס בונד "רישיון להרוג" (1989).
ועוזרת התובע המחוזי ג'יימי רוס בדרמת הטלוויזיה "חוק וסדר", דמות שנכנסה מחדש לנעליה בסדרת ההמשך חוק וסדר: משפט וצדק.
נישואיה הראשונים היו לצלם האופנה ג'ון סטמבר, לו הייתה נשואה בשנים 1988-1984.
היא הייתה נשואה לשחקן גריפין דאן.
לוול נישאה לשחקן ריצ'רד גיר ב-9 בנובמבר 2002 אחרי שיצאו מספר שנים.
לזוג בן, הומר ג'יימס ג'ים גיר שנולד בפברואר 2000, וקרוי על שם אביו של גיר.
לוול, בדומה לגיר, תומכת בשימור התרבות של טיבט ומתרגלת בודהיזם טיבטי.
אבקת קארי הוא כינוי מסחרי מערבי למספר נוסחאות לתערובות תבלינים המבוססת על המטבח ההודי והמטבח התאילנדי.
השימוש במונח "קארי" לציון אבקה, תערובת תבלינים או משחה אינו מקובל במטבחים אלה; המונח המקביל בקירוב הוא מסאלה, לדוגמה בצירוף גאראם מסאלה, או "תערובת תבלינים מחממת".
מקור המילה האנגלית curry הוא במילה הטמילית "kari", שמשמעותה רוטב לתיבול תבשיל אורז.
בישראל נמכרות מספר תערובות תבלינים בשם קארי או קארי צהוב והן כוללות לרוב כורכום, כמון וזנגביל יבש טחון, ותבלינים נוספים בהתאם למקור, בדומה לחוויאג' התימני או ראס אל חנות הצפון-אפריקאי.
בנוסף נמכרות גם מחיות קארי השאולות מהמטבח התאילנדי.
אלו מסווגות לרוב לשלושה צבעים, אדום, ירוק וצהוב, ותמיד יכללו פלפל חריף (בצבע המחית) ומרכיבים דרום-מזרח אסייתים נוספים כגון עשב לימון, גלנגל, זנגביל ועוד.
קרוליין "קארי" סנודגרס הייתה שחקנית אמריקאית זוכת שני פרסי גלובוס הזהב ומועמדת פרס אוסקר לשחקנית הטובה ביותר על תפקידה בסרט "יומנה של עקרת בית עצבנית".
סנודגרס נולדה בפארק ריידג', שיקגו ולמדה ב"אוניברסיטת צפון אילינוי".
למדה משחק ב"תיאטרון גודמן" העירוני, לאחר שהתחילה את דרכה בטלוויזיה עשתה את הופעת הבכורה שלה בתפקיד ניצבת בסרט "אדם בעקבות גורלו".
את הופעתה הראשונה בקולנוע למעשה ערכה בדרמה "יומנה של עקרת בית עצבנית" לצידו של פרנק לנגלה, בסרט שיחקה את עקרת הבית המתוסכלת טינה באסלר וזכתה בשני פרסי גלובוס הזהב לשחקנית הטובה ביותר בסרט מוזיקלי/קומי ובפרס השחקנית החדשה הטובה ביותר.
את פרס אוסקר לשחקנית הטובה ביותר לו הייתה מועמדת הפסידה לגלנדה ג'קסון.
לאחר ההצלחה לה זכתה החליטה סנודגרס לעזוב את תחום המשחק ולחיות עם המוזיקאי ניל יאנג ועם בנם שנולד עם שיתוק מוחין.
יאנג הקדיש לסנודגרס שניים משיריו, הם נפרדו ב-1975.
ניהלה לאחר מכן מערכת יחסים עם המוזיקאי ג'ק ניטשה, סנודגרס הגישה כנגד ניטשה כתב אישום בגין פגיעה פיזית ואיום על חייה.
הוא נידון לאחר התביעה לשלוש שנות מאסר על תנאי.
סנודגרס הייתה הבחירה הראשונה לתפקיד אדריאן בסרט "רוקי" אך בעקבות מחלוקת על שכרה היא החליטה לוותר.
חזרה לשחק לאחר תקופת היעדרות של שמונה שנים בסרטו של בריאן דה פלמה "זעם" בו גילמה את הסטר חברתו של פיטר סנזה (קירק דאגלס).
הופיעה תחת בימויו ולצידו של קלינט איסטווד במערבון "הנוקם".
שיחקה בדרמה "שמיים כחולים" בתור ורה אשתו של מפקד הבסיס וינס ג'ונסון.
התפרסמה בפעם האחרונה בסרטים "משולש פראי ו"ערפדי המדבר".
סנודגרס נפטרה ב-2004 בגיל 58 במרכז הרפואי של אוניברסיטת קליפורניה בלוס אנג'לס לאחר כשל בכבד וליבה, הכשל אירע בעת שהייתה אמורה לעבור השתלת כבד.
יומנה של עקרת בית עצבנית (1970)
כל מה שהיא אי פעם רצתה (1996) - סרט טלוויזיה
קארי מאצ'ט היא שחקנית קנדית.
היא ידועה בתפקידיה בתור ד"ר מריאל אנדרליי בסדרה "פלישה" (2005–2006), בתור ג'ואן קמפבל בסדרה "פרשיות סמויות" (2010–2014) ובשל הופעתה בתור נשיאת ארצות הברית מישל טרוורס בסדרה "סוכן הלילה" (2023).
מאצ'ט נולדה בכפר ספלדינג (אנ') שבססקצ'ואן, קנדה וגדלה בעיר לת'ברידג', אלברטה שם למדה בבית הספר התיכון המכון הקולגיאלי של לת'ברידג' (אנ').
ב-1992 סיימה בהצלחה את לימודיה מבית הספר הלאומי לתיאטרון של קנדה (אנ') במונטריאול, קוויבק.
לאחר מכן למדה תקופה קצרה בבית הספר לתיאטרון במוסקבה.
מאצ'ט הופיעה על הבמה במשך שלוש שנים בפסטיבל סטרטפורד (אנ') באונטריו.
בשנת 1996, מאצ'ט החלה את דרכה בסדרות הטלוויזיה הקנדיות "הרז", "מוכן או לא" ו"כוח משחק", עליו הייתה מועמדת לפרס ג'יני.
מאצ'ט הופיעה לראשונה בסרט קולנועי בשנת 2000, בדרמה "המצוד לדירה".
בשנת 2001 הייתה מאצ'ט מועמדת לפרס ג'יני על הופעת אורח שביצעה בסדרת הפשע "רצח כחול" בתפקיד הבלשית איליין בנדר.
באותה שנה השתתפה לראשונה בהפקה הוליוודית, "עיני מלאך" בתפקיד קטן לצידם של ג'ניפר לופז וג'יימס קאביזל.
היא זכתה לביקורות טובות על הופעותייה הראשונות בטלוויזיה האמריקאית בסדרת הפשע שהפיק טימותי האטון "מסתורין נרו וולף".
ב-2002 התפרסמה לראשונה בעולם בזכות בתפקיד הראשי שלה בתור הפסיכותרפית קייט פילמור בסרט ההמשך למותחן האימה המצליח "קיוב".
ב-2004 הופיעה במיני סדרת המדע בדיוני "5 ימים לחצות" בתור קלאודיה וויטי חברתו של הפרופסור לפיזיקה ג'י.
טי נאומייר (טימותי האטון) ובסדרה "Wonderfalls".
לקראת סוף 2005 זכתה מאצ'ט להכרה ברחבי ארצות הברית בזכות תפקידה בסדרת המתח הבדיונית "פלישה", בה שיחקה בתור הרופאה ד"ר מריאל אנדרליי.
ב-2006 הצטרפה אל העונה השישית של סדרת הפעולה "24" בתפקיד ליסה מילר, המאהבת של סגן הנשיא נוח דניאלס.
באותה השנה הופיעה גם בתפקיד עורכת הדין מרי טייט בסדרה הקומית המצליחה שיצר אהרן סורקין "סטודיו 60".
ב-2007 שיחקה בעונה הארבע עשרה של סדרת הדרמה "ER" בתור ד"ר סקיי ווקסלר, המנהלת הזמנית של רפואת החירום.
ב-2009 הצטרפה אל סדרת הדרמה "העוקץ" בתפקיד מגי קולינס אשתו לשעבר של הכומר נת'ן פורד (טימותי האטון).
משנת 2010 ועד 2014 הופיעה מאצ'ט בסדרת הפעולה "פרשיות סמויות" בתור הסוכנת ג'ואן קמפבל.
בשנת 2011 השתתפה בסרטו המצליח של טרנס מאליק "עץ החיים" בתפקיד האקסית של ג'ק או'בריין (שון פן).
בשנת 2017 שיחקה בסרט הדרמה הבריטי "מודי" לצד אית'ן הוק וסאלי הוקינס.
בשנת 2023 החלה להופיע בתור נשיאת ארצות הברית - מישל טרוורס בסדרת המותחן של נטפליקס "סוכן הלילה".
באמצע שנות ה-90 היא החלה לצאת עם הבמאי הקנדי טי.וו פיקוק (אנ') והשניים נישאו ב-1998, והתגרשו ב-2006.
בשנת 2007 החלה לצאת עם השחקן האוסטרלי דייוויד ליונס (אנ').
+שנהסרטתפקידהערות1998Papertrailאליסון אנולה2000Apartment Huntingשרה2001עיני מלאךקנדיס2002גברים עם מטאטאלינדה ביואיקקיוב 2: היפרקיובקייט פילמור19 Monthsפייג'איש חברהדיאן2006Civic Dutyמרלה אלן2011Goose on the Looseדונה ארצ'רעץ החייםאקסית של ג'ק2012The Riverbankקייט מייסון2017מודיסנדרה2018Into Invisible Lightלידיה2019קוד 8מארי ריד2020שני לבבותגרייס2024קוד 8: חלק שני (אנ')מארי רידTBAHailey Roseאולגה
קארי בראדשו היא דמות בדיונית המהווה את הדמות הראשית בסדרת הטלוויזיה המצליחה של חברת ההפקות HBO "סקס והעיר הגדולה".
הדמות היא פרי עטה של הסופרת קנדיס בושנל והיא מבוססת עליה ועל הבלוג אותו כתבה בעבור ה"ניו-יורק אובסרבור" הנושא את שם הסדרה.
בשנת 2012 נודע כי הדמות תופיע בסדרת טלוויזיה אמריקאית נוספת בשם "יומניה של קארי", המתבססת על תקופת התיכון של הדמות.
את הדמות גילמה השחקנית שרה ג'סיקה פרקר ("סקס והעיר הגדולה", "סקס והעיר הגדולה 1" וכן "סקס והעיר הגדולה 2)" וגילמה השחקנית אנה-סופיה רוב ("יומניה של קארי").
בסדרה, בראדשו היא בתחילה כותבת טור של עיתון יומי בניו-יורק, קורבן אופנה ומאוחר יותר, כותבת טור פרילנסרית של המגזין ווג וסופרת.
הטור השבועי שלה באותו עיתון, מספק את הכותרת ואת הקווים המנחים לכל פרק בסדרה.
בשנת 2005, דורגה בראדשו במקום ה-11 ברשימת "100 הדמויות הגדולות ביותר של עולם הטלוויזיה".
בשנת 2009 נבחרה על ידי העיתון הבריטי, "הגרדיאן", לסמל העשור לנשיות.
העיתון גרס כי "במידה מסוימת, השפעתה של קארי בראדשו על תחומי עניין נשיים בכל העולם השפיעה יותר מהשפעתן של נשים אמיתיות".
ב-2010, נבחרה על ידי מדריך הטלוויזיה האמריקאי במקום השני ברשימת "25 דמויות הטלוויזיה הגדולות ביותר בכל הזמנים".
בשנת 2012 נודע כי השחקנית אנה-סופיה רוב תגלם את הדמות בסדרת הטלוויזיה החדשה שתתמקד בנעוריה של בראדשו, "יומניה של קארי".
קארי הייתה כותבת טור שבועי בשם "סקס והעיר הגדולה" בעיתון פיקטיבי בשם "הניו יורק סטאר".
הטור עסק בחיי המין שלה ושל חברותיה, וכן במערכות יחסים בין גברים ונשים, פגישות רומנטיות באופן כללי והעיר ניו יורק.
בכך סיפק הטור הצצה לנקודת מבטה של קארי על העיר ניו יורק ועל הכרותה עם העיר.
בעונה השלישית לסדרה, הוצע הטור לבמאי קולנוע על ידי השחקן מתיו מקונוהיי.
בעונה החמישית, חלק מהמאמרים בטור מאוגדים לספר פרי עטה.
בסוף העונה הרביעית, קארי מתחילה לכתוב באופן עצמאי למגזין ה"ווג".
למרות שבתחילה נתקלה בקשיים עם אניד, העורכת התובענית מטעם ווג, היא מצליחה בסופו של דבר להתיידד איתה.
קארי נותנת לרגשות להוביל אותה.
בפעמים רבות לאורך הסדרה, היא מרגישה תחרותיות עם נשים אחרות בחייהם של הגברים שאיתה.
במקרה קיצוני במיוחד בסופה של העונה הראשונה, התלקח ויכוח בינה לבין "מר ביג", כינוי שניתן לאחד הגברים המשמעותיים ביותר בחייה ששמו האמיתי הוא ג'ון ג'יימס פרסטון (כריס נות'), עקב חששה של קארי מכך שאימו חשובה לו יותר ממנה.
קארי מכורה לסיגריות והיא מעשנת סיגריות מסוג מרלבורו לייט, אולם ניסתה להפסיק בעונות 3 ו-4 בשביל בן זוגה דאז, איידן.
אף על פי שבחייה חוותה אהבות נכזבות רבות, בנסיבות מוזרות ואירוניות, היא מאמינה גדולה באהבה, ומכיוון שהיא רגשית מאוד, היא תמיד מוכנה לנסות שוב ולעולם לא לוקחת פסקי זמן.
היא תמיד מנסה מערכות יחסים רציניות ולשיטתה, אינה מוכנה להתפשר על "פחות מפרפרים בבטן".
למרות זאת, היא טוענת שוב ושוב שאינה רואה בעצמה כזו שיכולה לנהל חיי משפחה ולגדל ילדים.
קארי מתגוררת באפר איסט סייד שבמנהטן בדירה שאותה רכשה מאיידן בעונה הרביעית.
היא מתגוררת ברחובות שאינם קיימים במציאות, בכתובת בניין 245, על רחוב 73 המזרחי.
כאמור, כתובת זו אינה קיימת במציאות.
הבניין ממוקם בין השדרות פארק ומדיסון.
הבניין עם המדרגות המפורסמות מהסדרה, הוא בניין מספר 66 ברחוב פרי, ווסט-וילאג', מנהטן.
מעט מאוד ידוע על חייה של בראדשו מלפני התוכנית.
היא עברה למנהטן ב-11 ביוני 1986, כאשר הייתה בדיוק בת 21 (ומכאן ידוע על תאריך לידתה).
בעת ריאיון לכבוד הספר שפרסמה, סיפרה כי היא הייתה כל כך ענייה כשעברה לעיר, עד כדי כך שהייתה קונה את מגזין ווג במקום ארוחת ערב.
עוד סיפרה כי אביה נטש אותה ואת אימה כשהייתה בת חמש.
לא מוזכרים לאורך הסדרה או הסרטים אחים ואחיות.
עוד מסופר כי בשנת 1988, היא נאלצה לעבור הפלה לאחר שבילתה לילה במחיצתו של מלצר, כשהייתה בת 22 וחצי.
היא סיפרה לחברתה שארלוט, כי איבדה את הבתולים בכיתה י"א על שולחן פינג-פונג במקום מלוכלך.
בעונה השישית, היא נפגשת עם חבר לשעבר שלה מתקופת התיכון, ג'רמי (דייוויד דוכובני).
היא טענה שמעולם לא שכבה איתו כי כשהיו ביחד רצו שניהם לחכות.
קארי מתוארת כמישהי שחיה למען אופנה, ואפילו התוודתה כי בעבר קנתה מגזינים של ווג במקום ארוחת ערב.
היא מעריצה נלהבת של תחום נעלי הנשים (בעיקר מנולו בלאניק וג'ימי צ'ו).
מירנדה העריכה כי קארי קנתה נעליים בסכום כולל של כ-40 אלף דולר.
מאחר שיש לה קצת מעל למאה זוגות, הסכום המוערך בממוצע הוא כ-400 דולר לזוג.
לקארי היו מספר מערכות יחסים לאורך הסדרה, ארבע מהן היו רציניות:
מר ביג (כריס נות') הוא אהבה הגדולה של קארי החל מהפרק הראשון ולכל אורך הסדרה.
נוכחותו בחייה הובילה אותה להתעמת עם הפחדים שלה, הרצונות המיניים וכן הצרכים הרגשיים.
בנוסף, הוא היווה מקור להשוואה עבור כל בני הזוג שבאו לאחר מכן, ופעמים רבות היווה גם את הסיבה לפרידותיה או לדייטים ראשונים כושלים.
למרות פרידתם, קארי וביג נפגשים רבות, מה שגורם לשמחה רבה אך גם לעצב בחייה של קארי.
פגישתם הראשונה הייתה מביכה מאוד לקארי - ביג נתקל בה ברחוב והפיל את ארנקה, ממנו נפלה כמות רבה של אמצעי הגנה.
הוא מוצג כגבר עשיר מאוד ומקושר, אותו פוגשת קארי רבות במסיבות שונות ובאירועים חברתיים לאנשים אמידים, אף על פי שהיא עצמה אינה מתוארת כך ונראה כי היא מצליחה להגיע לאירועים אלה מחמת קשריה במערכות העיתונות והטור המצליח שלה.
הזוג נפרד לראשונה עקב אי יכולתו של ביג להגיע למצב אינטימי מבחינה רגשית עם קארי.
הם חוזרים להיות יחד מאוחר יותר, אך נפרדים שוב כאשר מודיע לה ביג שהוא עובר דירה לפריז לצורכי עבודה.
לאחר שהוא חוזר לארצות הברית מאוחר יותר, הוא נפגש בקארי במקרה, שם היא מגלה שהוא מאורס לבחורה צעירה בשם נטשה.
בתגובה היא מחליטה להמשיך הלאה ומכירה את איידן.
למרות זאת, היא מנהלת רומן עם ביג, עליו היא מתוודה בפני איידן שעות ספורות לפני חתונתה של שארלוט, חברתה.
בסרט, השניים מתאחדים רשמית ומחליטים להינשא.
אולם, לאור הסיקור התקשורתי ומספר המוזמנים הגדול, מר ביג מקבל "רגליים קרות" ומחליט לברוח.
מבחינתו, היה די בחתונה קטנה ללא אורחים, בעירייה.
לאחר מכן, לכל אורך הסרט מתעלמת ממנו קארי והיא אף מבקשת מהעוזרת האישית שלה לחסום את המיילים אותם היה שולח, מכתבי אהבה המבוססים על מחזות רומנטיים מתקופת שייקספיר.
לקראת הסוף, כאשר היא שוב מתאחדת איתו, היא כועסת עליו שלא שלח לה אפילו מייל אחד בכל התקופה, והוא מפציר בה שאכן שלח.
או אז היא נזכרת שביקשה לחסום אותו, ומוציאה מתיבת ה"ספאם" שלה את כלל מכתביו.
בסופו של הסרט הזוג נישא.
מערכת יחסים רצינית נוספת, מתנהלת בין קארי ובין מעצב רהיטים החי במנהטן, איידן שואו (ג'ון קורבט).
איידן הוא ההפך הגמור של ביג; הוא רגוע, אדם המחובר לטבע, סבלני ומבין, ואדם המעדיף מערכות יחסים מתונות ורגועות.
סטנפורד בלנץ', חברה של קארי, היה זה שהפגיש בין השניים.
השניים ניהלו מערכת יחסים רגועה, רומנטית ויציבה, שלקראת סופה הודתה קארי כי הייתה יכולה להוציא כלל וכלל את ביג מהראש שלה.
הזוג נפרד לראשונה, כאשר קארי מתוודה בפני איידן, שעות ספורות לפני חתונתה של שארלוט, כי ניהלה רומן עם ביג.
מאוחר יותר בסדרה, השניים חוזרים להיות יחד, עוברים לגור יחד ואפילו מתארסים.
אולם, האירוסין הללו מתפרקים ועמם מערכת היחסים באופן סופי, כאשר קארי מבינה שהיא עדיין אינה מוכנה להינשא לו, והוא מבין כי הוא אינו מוכן לחכות לה יותר.
דבר נוסף שמעצים את כאב הפרידה, הוא כי קארי נוכחה לדעת כי איידן החליט להינשא לה אך ורק כי אינו בוטח בה.
בפרק הבכורה של העונה השישית, קארי נפגשת באיידן במקרה ומבינה כי הוא נישא למעצבת רהיטים אחרת בשם קת'י, ולשניים אף נולד בן בשם טיית (בנה של שרה ג'סיקה פרקר).
בקול הרקע של הסדרה, במהלך פגישתם, קארי מציינת ש-"יש פגישות שאתם לא יכולים לחכות לנצור, ויש פגישות שבהן שניכם יודעים שלא תנצרו אותן".
בחור נוסף איתו יוצאת קארי בסדרה הוא המשורר והסופר ג'ק ברגר (רון ליווינגסטון).
השניים נפגשים בהוצאה לאור, לאחר שקארי מנהלת פגישה עם העורכת של ספרה.
לאחר הפגישה, מחליטים השניים לצאת לטיול ברחוב, בו היא קונה לעצמה מילקשייק-תות במסעדת מקדונלד'ס.
הוא שואל אותה כיצד זה ייתכן שמישהו יזמין לעצמו משקה כלשהו בטעם תות לאחר גיל אחת-עשרה, ובכך שובה את ליבה בחוש ההומור שלו.
למרות זאת, כאשר קארי מזמינה אותו להיות בן זוגה לריקודים במסיבה, הוא מציין שיש לו חברה.
לאחר התחלה קשה של ההיכרות ביניהם, שבה הוא מחויב על פי קארי לנתק כל קשר עם חברתו לשעבר (ממנה נפרד עבור קארי), מציינת מירדנה בפניה ש"הוא פשוט לא בעניין שלך".
שורה זאת, מאוחר יותר, היוותה מקור השראה לסרט הוא פשוט לא בקטע שלך.
מערכת היחסים של השניים עולה על שירטון כאשר נוצר מצב אי שוויוני בקריירה של שניהם.
בעת שקארי מצליחה להוציא ספר מתוקשר ומצליח מאוד, הרי שספרו החדש של ברגר אפילו לא עובר את מסכת הסינון של ההוצאה לאור.
עקב קנאותו להצלחתה, נפרדים השניים.
מערכת יחסים מסעירה נוספת מתרחשת בחייה של קארי כאשר היא נפגשת באומן רוסי, עשיר ומצליח בשם אלכסנדר פטרובסקי (מיכאיל ברישניקוב).
למרות אהבתה הרבה אליו, גם מערכת היחסים הזו נתקלת בקשיים רבים כאשר קארי מגלה שיש לו ילדה בשנות העשרים לחייה, וכי אינו מוכן לילדים נוספים.
על מנת לוודא זאת, הוא עבר ניתוח לסירוס.
קארי נאלצת לבחור בין מערכת יחסים ארוכה עם פטרובסקי, או היכולת להביא ילדים לעולם.
היא תוהה רבות האם מערכת יחסים זו תספק אותה והאם הוא יוכל להוות תחליף לנוכחות של ילדים בחייה.
היא מגלה מאוחר יותר כי הדבר לא ניתן, מאחר שהוא מאוד שקוע בעצמו, ואף נוכחה לדעת שהוא כינה אותה בפני אחרים "רק מאהבת".
טרם פרידתם, הוא משכנע אותה לעזוב את העבודה, הדירה והחברות שלה מאחור ולעבור איתו לפריז.
שם היא נתקלת באשתו לשעבר, שמזהירה אותה כי מערכת היחסים תהיה כולה סביב אלכסנדר.
כבר בהגעתה לשדה התעופה, היא מוצאת עצמה מחכה לו שעות, כאשר הוא בכלל שכח מהדייט איתה.
היא מתקשה לנהל את חייה בפריס מאחר שאינה דוברת צרפתית, והוא משאיר אותה לבדה פעמים רבות כאשר הוא מתעסק אך ורק בעבודתו.
מאוחר יותר, כאשר נקבעת לה פגישה עם מעריציה הצרפתים לאירוע חתימה על ספרה, הוא משכנע אותה לוותר על זה ולהצטרף לתערוכה שלו במוזיאון.
אולם היא שמה לב כי הוא מתעלם ממנה לחלוטין שם ומתעסק אך ורק ביצירותיו, ורצה אל המקום בו נקבע אירוע החתימה על ספרה.
אולם, כאשר היא מגיעה לשם, היא מוצאת עצמה לבד, כאשר כל מעריציה כבר עזבו את המקום.
היא חוזרת לדירתם, שם מתנהל ויכוח בין השניים, בו הוא סוטר לה.
עקב כך, היא עוזבת אותו ומנסה לשכור חדר אחר במלון, שם היא נתקלת שוב במר ביג, שמוצא עצמו מגן עליה מפני אלכסנדר.
באותה העת, מבין מר ביג ש"היא האחת", והיא מחליטה לחזור איתו לניו יורק, שם היא מתאחדת עם חברותיה.
קארי הוא סרט אימה על-טבעי אמריקאי משנת 2013, שביימה קימברלי פירס.
זהו עיבוד קולנועי שלישי במספר לרומן הביכורים בשם זה מאת סטיבן קינג, והסרט הרביעי בסדרת סרטי "קארי".
קדמו לו שני עיבודים: הראשון משנת 1976 שביים בריאן דה פלמה, השני, סרט טלוויזיה משנת 2002 בבימויו של דייוויד קארסון , ואילו בשנת 1999 יצא ההמשכון "הזעם: קארי 2" שביימה קאת'לין שיאה .
במרכז העלילה נערה בעלת הערכה עצמית נמוכה הנתונה תחת לחץ אמה הדתייה הפנאטית מצד אחד, ומנודה על ידי חבריה לבית הספר מצד שני, והיא משתמשת בכוחות טלקינטיים כדי לנקום מעשה קונדס אכזר ומשפיל בעיצומו של נשף סיום הלימודים.
בתפקידים הראשיים משחקים קלואי גרייס מורץ בדמות הנערה קארי וייט שהסרט נושא את שמה, ג'וליאן מור בתפקיד אמה מרגרט וייט, וכן גבריאלה ויילד, ג'ודי גריר, אנסל אלגורט, פורשיה דאבלדיי ואלכס ראסל.
הקרנת הבכורה של הסרט ואירוע שטיח אדום התקיימו ב-7 באוקטובר 2013 במתחם המגה-פלקס "ארקלייט הוליווד" בהוליווד, לוס אנג'לס, והוא יצא לקהל הרחב ב-18 באוקטובר וקיבל ביקורות מעורבות.
בשנת 1995, מרגרט וייט, אשה דתייה פנאטית, יולדת לבד תינוקת על המיטה בביתה.
בתחילה היא מתכוונת להרוג את התינוקת, אך מתחרטת ומאמצת אותה אל חיקה.
כעבור 18 שנים, הבת קארי וייט עומדת לסיים את לימודיה בבית הספר התיכון "יואן" בעיירה צ'מברלין שבמדינת מיין.
ביישנית עם הערכה עצמית נמוכה, קארי מנודה אצל בני-גילה וסובלת התנכלויות.
בביתה, היא נתונה תחת לחץ התנהגות קנאית עד שיגעון מצד אמה מרגרט, הכופה על קארי להתפלל ולהתוודות על חטאיה ב"ארון התפילה" שבבית.
במקלחת המשותפת אחרי שיעור ספורט, קארי חווה מה שנראה כמחזור החודשי הראשון שלה, ובכאביה העזים היא זועקת לעזרה מחשש שהיא עומדת למות, מכיוון שהדבר לא הוסבר לה מעולם.
שאר הבנות, ובראשן כריס הרגנסן הבריונית וסו סנל, לועגות לבורותה וזורקות עליה טמפונים ותחבושות היגייניות, בזמן שכריס מצלמת את האירוע ומעלה סרטון וידאו לאתר יוטיוב.
המורה לספורט ריטה דג'ארדן, נחלצת לעזרת קארי שטוענת שהיא חשה "משהו זז שם למטה".
המנהל הנרי מורטון והגברת דג'ארדן מודיעים לקארי שייצטרכו להתקשר למרגרט, אך קארי נבהלת מכך, ותוך כדי חרדתה מתפוצצת נורה חשמלית, ואחר כך מתרסק מתקן שתיית המים ("קוּלֶר") שבמשרד.
בבית, מרגרט מסבירה שהווסת של קארי הוא עונש על חטאיה, ותובעת ממנה לא להתקלח עם הבנות האחרות.
אחרי שקארי מסרבת לא להיות כשאר הבנות, מרגרט מטיחה את ספר הברית הישנה בראשה של קארי, ונועלת אותה בארון התפילה.
עקב זעקותיה של קארי, דלת הארון נסדקת, והקרוסיפיקס שבארון מדמם.
קארי מבינה שיש לה יכולות טלקינטיות, ובימים שלאחר מכן היא בוחנת את יכולותיה ולומדת להשתמש בהן.
הגברת דג'ארדן מענישה את הבנות שהתעללו בקארי בשיעורי ספורט מפרכים למשך שבוע, ומזהירה אותן כי תלמידה שתתחמק מהעונש תושעה מבית הספר ולא תורשה להשתתף בנשף הסיום.
כריס הרגנסן מסרבת להשתתף בעונש, דוחה את ההאשמות בדבר חלקה בהתעללות, ומושעית מבית הספר אחרי שהיא מסרבת לאפשר למנהל לבדוק את הטלפון שלה שבו צולם האירוע.
סו סנל נתקפת רגשות אשם וחרטה, וכדי לכפר על מעשיה, היא משכנעת את החבר שלה, טומי רוס, להזמין את קארי להיות בת-זוגו לנשף.
ושניהם משכנעים את גברת דג'ארדן שחושדת בתחילה שהם מתכוונים למתוח את קארי.
קארי נענית להזמנתו של טומי למרות חשדנותה המוקדמת, ותופרת שמלת נשף במו-ידיה.
כאשר מרגרט מנסה להניא אותה מללכת לנשף בטענה שהיא תהיה שנית ללעג, קארי מזהירה אותה לא למנוע זאת, תוך שהיא מפגינה את כוחותיה העל-טבעיים, אך מרגרט מאמינה שזו הוכחה שהחטא השחית את קארי, וכעת השטן שולט בה.
בינתיים, כריס מתכננת לנקום בקארי במהלך נשף הסיום, יחד עם החבר שלה בילי נולאן וחברים נוספים.
הם מתגנבים לחוות חזירים, שוחטים חזיר ומנקזים את דמו לתוך דלי.
לילה לפני הנשף, הם מתגנבים לאולם ותולים את הדלי מעל הבמה שעליה עתידים לעלות מי שיוכרזו כמלך ומלכת הנשף.
בערב הנשף, מרגרט מנסה למנוע מקארי ללכת, אך קארי משתמשת בכוחותיה כדי לנעול את מרגרט בארון התפילה.
בנשף, קארי חסרת ביטחון, וטומי מרגיע אותה.
כחלק ממזימת הנקמה, טינה בלייק, חברתה של כריס, מכניסה לתיבת ההצבעה פתקים מזויפים שבעקבותים נבחרים טומי וקארי למלך ומלכת הנשף.
בינתיים, סו בביתה מקבלת מסרון לעגני מכריס בדבר הכוונה להשפיל את קארי.
סו ממהרת במכונית אל הנשף, ומגיעה כאשר קארי וטומי ניצבים יחד על הבמה לקראת הכתרתם.
היא רואה את הדלי התלוי מעליהם ומנסה להתריע מפני העומד להתרחש, אך גברת דג'ארדן מוציאה את סו ונועלת אותה מחוץ לאולם, במחשבה שבכוונת סו להרע לקארי.
בילי מזהיר את כריס לא לספר לאיש על הדלי מאחר שזו תקיפה פלילית, והשניים משחררים את החבל, דם החזיר נשפך על קארי וטומי, והדלי נופל והורג את טומי, בעוד התאומות ניקי וליזי ווטסון מקרינות את "סרטון המקלחת" על המסכים באולם לקול צחוקם של הנוכחים.
קארי נזכרת באזהרתה של מרגרט, ולחרדת התלמידים והמורים, היא נועלת בכוחותיה את דלתות האולם כדי שאף אחד לא יוכל לברוח, גורמת לפתיחת ברזי הכיבוי ולקריעת כבלי החשמל על הרצפה המוצפת מים, האולם עולה באש, ורבים נהרגים.
היא מצילה רק את גברת דג'ארדן.
כריס ובילי מנסים להימלט במכונית.
קארי מותירה את המבנה להישרף, יוצאת אל הכביש, מבקעת אותו תחת המכונית הנמלטת, בילי מפנה לעברה את המכונית, אך קארי בולמת את המכונית, ובילי נהרג.
כריס אוחזת בהגה במטרה לדרוס את קארי, אך זו מרימה את המכונית ומשליכה אותה לתוך תחנת דלק, מפילה עליה עמוד חשמל והמכונית עולה באש.
קארי רצה הביתה, שם הצליחה מרגרט לצאת מארון התפילה.
קארי פושטת מעליה את שמלת הנשף הספוגה בדם, מתקלחת ומביעה חרטה על שלא שעתה לאזהרת אמה.
הן מתחבקות, ומרגרט מגוללת את סיפור ההריון שממנו נולדה קארי: היא הקפידה לשכב במיטה עם בעלה באופן אפלטוני, ולילה אחד אחרי התפילה, הבעל אנס את מרגרט שחטאה והתענגה על האונס.
בתום הדברים מרגרט דוקרת את קארי בגבה בסכין ומצהירה שהייתה צריכה להרוג את קארי בלידתה כדי למנוע את דיבוק השטן.
אך קארי נחלצת ומשליכה בכוחות טלקינטיים חפצים חדים לעבר מרגרט המתה כשהיא צלובה אל ארון התפילה.
באימתה על שהרגה את אמה, קארי מפילה מהשמיים אבנים גדולות המרסקות את הבית.
כאשר סו מגיעה לעזור לה, קארי מרימה אותה בכוחותיה, אך חשה שסו הרה תינוקת.
היא משליכה את סו מהבית ומצילה אותה, בעוד קארי עצמה מתה תחת חורבות הבית.
זמן-מה אחרי האירוע, סו מעידה בפני ועדת חקירה על נסיבות אסון נשף הסיום, ומסבירה שלקארי היו כוחות על-טבעיים שהיא השתמשה בהם לאחר שנשברה תחת לחץ ההתנכלויות.
לאחר מכן היא מבקרת בקברה של קארי, שעליו צוירה כתובת גרפיטי אדומה: .
סו מניחה ורד לבן על הקבר, ולאחר שהיא עוזבת, אבן המצבה נשברת, ונשמעת צרחתה של קארי.
בסצנה הפותחת, מרגרט יולדת את קארי, ושוקלת להרוג את התינוקת באמצעות מספריים גדולים.
תמונה זו מטרימה את הסצנה לקראת הסיום, בה קארי צולבת את מרגרט לארון בעזרת חפצים חדים.
מרגרט מתה אחרי שקארי שולפת מהחזה שלה מספריים גדולים שננעצו בלב.
בשיעור אנגלית עם המורה מר אולמן, קארי בוחרת לקרוא בפני הכיתה קטע מתוך "שמשון המתאבק" [או: "שמשון הלוחם"; ], פואמה משנת 1671 מאת ג'ון מילטון המבוססת על סיפורו של שמשון הגיבור בספר שופטים, פרקים י"ג–ט"ז, וממחיזה את סוף פרק ט"ז, כאשר שמשון ממוטט את הבית על הפלשתים ועל עצמו.
הדקלום של קארי מטרים את הטבח שהיא עושה בבאי נשף הסיום, בטרם תחריב את ביתה עליה.
בערב שבו קארי מנסה את כוחותה הטלקינטיים, מרגרט שומעת רעש ועולה לחדר של קארי עם סכין בידה, אך קארי מעמידה פנים כישנה.
באותה הסכין דוקרת מרגרט את קארי בגבה אחרי שקארי חוזרת הביתה מהטבח בנשף.
משקפי השמש של בילי נולאן:
בילי נולאן, החבר של כריס הרגנסן, נוהג להרכיב משקפי שמש, מעין סימן היכר שלו.
המשקפיים נראים לראשונה בסצנה שבה התלמידים צופים בסרטון המקלחת שצולם בטלפון של כריס, בעוד קארי מביטה במתגודדים לפני שהיא מסתלקת.
המשקפיים נראים כמעט בכל הסצנות שבילי מופיע בהן.
לקראת סוף הסרט, המשקפיים מקדמים את מותם של כריס ובילי: אחרי שהם מוציאים אל הפועל את תעלול דלי דם החזיר, הם בורחים, אך בילי שוכח את המשקפיים מאחוריו.
כאשר קארי מסתכלת מהבמה כלפי מעלה, היא רואה את המשקפיים של בילי, מבינה שכריס עומדת מאחרי התעלול, ויוצאת לנקום בשניים.
הנער פרדי הולט נוהג להחזיק איתו מצלמת וידאו שנראית בסצנות שהוא מופיע בהן לאורך הסרט.
המצלמה מביאה בסופו של דבר למותו של פרדי בנשף הסיום, כאשר קארי רואה בכעס שהוא מצלם את המתרחש באולם, והורגת אותו.
בניסיונה להניא את קארי מללכת לנשף עם טומי, מרגרט מזהירה אותה שהוא וחבריו ייקחו אותה במכונית לפונדק דרכים, שם ישקו אותה ויסקי ויחללו את גופה.